ইউনুসের সন্মান বৃহৎ কর্পোরেশনের দেশগুলোতে থাকাই ইউনুসের বাংলাদেশের প্রতি আনুগত্য প্রকাশের প্রমান নয়। আমরা সরাসরি ইউনুসকে একজন জোচ্চোর এবং বৃহৎ কর্পোরেশনের এজেন্ট বলে চিহ্নিত করছি। এর সপক্ষে আমরা পেশাদারী ও ইতিহাসনির্ভর প্রমানও দিয়েছি। আপনার অবগতির জন্য আরো কিছু লিঙ্ক নিচে দিলাম, পারলে আমাদের উত্থাপিত অভিযোগগুলোর সরাসরি জবাব দেবেন! স্ট্যাম্পফোর্ডে ইউনুসের সন্মানে দুজন বাংলাদেশী ছাত্রকে বিনে পয়সার পড়ার সুযোগ করিয়ে দিয়ে ১৬ কোটি মানুষকে ইউনুস ধন্য করেছেন? তাহলে, বিনাশুল্কে যুক্তরাষ্ট্রে বাংলাদেশী পোষাক রপ্তানীর জন্য টুঁ শব্দটি করেন নি কেন? একইসাথে বিশ্বকর্পোরেশন নিয়ন্ত্রিত মিডিয়ায় তাঁর জন্য আহাজারিকে তাদের একজন এজেন্টকে রক্ষা করার দুরভিসন্ধি বলছি। এইযে মিডিয়া এবং পৃথিবীর তথাকথিত বড় মানুষেরা (যাদেরকে নোয়াম চমস্কি স্যানিটারি ন্যাপকিন বলে মনে করেন), এদের মধ্যে নাপাম বোমা দিয়ে কম্বোডিয়া জ্বালিয়ে দেয়ার মানবতাবিরোধী অপরাধী মাইলামও যোগ দিয়েছে, ইউনুসকে তথাকথিত হেয় করার ক্রুদ্ধ প্রতিক্রিয়ার যে হুমকি-ধামকি বাংলাদেশকে দিচ্ছে, তা প্রতিহিংসা নয়? ইউনুস কি ঐসব কোন ব্যক্তি বা মিডিয়াকে বাংলাদেশের বিরুদ্ধে হুমকি না দিতে আজ পর্যন্ত অনুরোধ করেছেন? আপনার শ্রদ্ধেয়া মা কে পাশের বাড়ির পেশীবাজ চেয়ারম্যান এসে গালিগালাজ করে গেলে, আপনিও কি এমন চুপ থাকবেন?